Public procurement notice: Prior Information Notice Without Call For Competition
Published: 2024-10-25
Buyer: Region Syddanmark
Country: DK
Region: DK041
Contract type: Services
CPV classification: 72000000 | 72210000: Software programming services | 72230000: Custom software development services | 72240000 | 72250000: System and support services
Estimated value:  DKK
Submission deadline: 2024-11-12

Technical requirements: Region Syddanmark står over for at skulle anskaffe en ny billeddiagnostisk løsning. Selve anskaffelsen omfatter RIS/PACS-funktionalitet til understøttelse af arbejdsgangene inden for radiologi, nuklearmedicin og mammografiscreening samt lagring af billeddiagnostiske undersøgelser. Anskaffelsen omfatter endvidere implementering og vedligeholdelse af den nye løsning. Forud for anskaffelsen ønsker Region Syddanmark at gennemføre en markedsdialog.

Det billeddiagnostiske område i Region Syddanmark omfatter 5 radiologiske afdelinger, 2 nuklearmedicinske afdelinger samt den regionale mammografiscreening. Der gennemføres årligt ca. 1,2 mio. undersøgelser, og området råder samlet set over i størrelsesordenen 450 modaliteter.

En velfungerende billeddiagnostisk løsning er af afgørende betydning for sygehusene i Region Syddanmark, hvorfor regionen lægger stor vægt på, at en ny løsning er velafprøvet i markedet og kan demonstrere driftsstabilitet, gode svartider og effektiv arbejdskraftsbesparende klinikerunderstøttelse i en driftssituation, der er sammenlignelig med Region Syddanmarks.

Region Syddanmark ønsker således også en leverandør, som kan stå for den samlede løsning. Det vil sige, at der må gerne anvendes underleverandører, men regionen ønsker ikke dialog med leverandører, som kun kan levere en del af løsningen. 

Markedsdialog: Formålet med markedsdialogen er at opnå kendskab til markedet, så et kommende udbud bedst muligt favner markedets formåen set i forhold til Region Syddanmarks behov, samtidig med at eventuelle risici bliver afdækket, så de kan mitigeres.

Markedsdialogen planlægges afholdt i januar 2025 (forventeligt uge 3-4).

I god tid før møderne vil Region Syddanmark offentliggøre de spørgsmål og emner, som ønskes adresseret på møderne. Derudover vil der blive offentliggjort en række spørgsmål, som regionen ønsker besvaret skriftligt.

Endelig vil der, som hjælp til leverandørernes forberedelse af deltagelse i markedsdialogen, blive offentliggjort forskelligt baggrundsmateriale. Dette sker løbende, efterhånden som materialet er klart og uploades på det oprettede udbudssite i ethics på følgende link: https://www.ethics.dk/ethics/eo#/7d15f68d-17e4-46cd-8739-205d375d4547/homepage 

Region Midtjylland og Region Sjælland vil deltage i markedsdialogen som observatører, dvs. de ikke stiller spørgsmål, og de offentliggjorte spørgsmål/materialer afspejler alene Region Syddanmark.

Region Syddanmark opfordrer potentielle leverandører til at tilkendegive deres interesse i at deltage i markedsdialogen. Dette skal ske pr. mail til den kontaktperson, som fremgår af nærværende bekendtgørelse.

Tilkendegivelse af interesse for deltagelse i markedsdialog skal være Region Syddanmark i hænde senest tirsdag den 12. november 2024.

Regionen forventer at afholde dialog med 3-4 leverandører. De leverandører, der inviteres til at deltage i markedsdialogen, får besked torsdag den 5. december 2024.
Den nye billeddiagnostiske løsning skal udrulles til hele Region Syddanmarks billeddiagnostiske område, der for nuværende består af 5 radiologiske afdelinger, 2 nuklearmedicinske afdelinger samt den regionale mammografiscreening.


Winner: Mercell Holding ASA